Andris Ērglis

Andris Ērglis (dzimis  Aizputē) ir latviešu dziedātājs un mūziķis.

 Biogrāfija 
Andris Ērglis dzimis Aizputē, bet 15 gadu vecumā pārcēlies uz Liepāju. Beidzis Emīla Melngaiļa Liepājas Mūzikas koledžu, kurā apguvis sitamo instrumentu specialitāti. Trīs gadus spēlējis Liepājas Simfoniskajā orķestrī. 2001. gadā kopā ar Jāni Strazdu izveidojis poproka grupu "Berm", kurā darbojies līdz 2006. gadam. Kopā ar grupu "Berm" Andris Ērglis 2003. gadā ieguva 1. vietu festivālā "Liepājas dzintars".

2006. gadā, pēc grupas "Berm" izjukšanas, Andris Ērglis kopā ar Jāni Strazdu, Liepājas Simfoniskā orķestra mūziķi Aivaru Meijeru, kā arī bijušo grupu "Līvi" un "Fomins & Kleins" ģitāristu Tomasu Kleinu izveidoja grupu "Cacao". Grupā "Cacao" Ērglis ir vienlaikus gan solists, gan bundzinieks. 2007. gadā Ērglis kļuva par vienu no sešiem apvienības "Bonaparti.lv" dalībniekiem, kas Eirovīzijas dziesmu konkursā pārstāvēja Latviju ar dziesmu "Questa Notte". 

Par vienu no populārākajiem latviešu dziedātājiem Andris Ērglis kļuva 2007. gada vasarā, kad ieguva 2. vietu starptautiskajā dziesmu konkursā "Jaunais Vilnis". Pēc šī panākuma strauji palielinājās gan Andra Ērgļa, gan grupas "Cacao" panākumi. Septembrī tika izdots grupas albums "Ripoja akmens", bet albuma tituldziesma kļuva par grupas slavenāko dziesmu. Dziesma "Ripoja akmens" uzvarēja 2007. gada Muzikālajā bankā un Latvijas Muzikālajā līgā, sasniedza 1. vietu Latvijas Mūzikas Spicē,Latvijas Mūzikas Spice. Sep 24 - Sep 30, 2007 kā arī ieguva Gada balvu kā 2007. gada lielākais radio hits.

2007. gada nogalē Andris Ērglis nolēma pievērsties solo karjerai. Rudenī viņš kļuva par LNT šova "Divas zvaigznes" 2. vietas ieguvēju. 2008. gada sākumā ar dziesmu "Broken Lullaby" Ērglis ieguva 3. vietu Latvijas Eirovīzijas nacionālajā atlasē. Martā klajā nāca Andra Ērgļa pirmais solo albums "Sirdspuksti", kam 12. aprīlī sekoja viņa pirmais solo lielkoncerts. Albums mazāk nekā divu mēnešu laikā ar 10 000 pārdotām kopijām sasniedza Platīna statusu.Andra Ērgļa albums "Sirdspuksti" saņems Platīna disku!  micrec.lv, raksts publicēts  Albuma pirmais singls "Pa paralēli", ko Ērglis izpilda duetā ar dziedātāju Kristīnu Zaharovu, maijā sasniedza 1. vietu Latvijas Mūzikas Spicē.Latvijas Mūzikas Spice. Apr 28 - May 4, 2008

 Privātā dzīve 
Andra Ērgļa tēvs - Aivars Ērglis (mūziķis, bundzinieks)

Andris Ērglis ir precējies ar sievu Kristīni, ir 3 bērni

 Diskogrāfija 
 Sirdspuksti (2008)

 Atsauces 

 Ārējās saites 

 Draugiem.lv mūzikas profils

Kategorija:1983. gadā dzimušie
Kategorija:Latviešu dziedātāji
Kategorija:Aizputē dzimušie